
ДО 
ПРЕДСЕДАТЕЛЯ НА
ОБЩИНСКИ СЪВЕТ ГР. БУРГАС




ДОКЛАДНА ЗАПИСКА
	ОТ ДИМИТЪР НИКОЛОВ - КМЕТ НА ОБЩИНА БУРГАС



ОТНОСНО: Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас 
                    

УВАЖАЕМИ ОБЩИНСКИ СЪВЕТНИЦИ,
Предлагам на Вашето внимание за обсъждане и приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас.
Причините, които налагат приемане на нова наредба:
С настоящия проект на наредба се предлага цените за преминаване през автогара  да се съобразят с установените критерии и да се приведат в рамките определени с нормативната уредба регламентираща обществените отношения в тази посока, като същевременно останат адекватни на нуждите от вида и съдържанието на съответните услуги и тяхното обезпечаване.
Изменението касае Раздел ІV ОП „Транспорт“, на Приложение № 6 от ТАРИФА на цени на услуги и права по чл.6 ал.2 от ЗМДТ“. Въвежда се цена за услуга – ползване на електровелосипед. Община Бургас е закупила електровелосипеди с цел надграждане на услугите за екологично, достъпно и удобно придвижване в рамките на града. Опитът показва, че сред гражданите и гостите на града има засилен интерес от ползване на такива средства за придвижване.  
 Електрическите велосипеди могат да се пуснат за експлоатация веднага, при условие, че бъде определена цена за предоставената услуга. Предвидено е същите да се ползват чрез мобилно приложение.  
  Проектът за изменение и допълнение на наредбата предлага цена за заплащане за почасово ползване с фиксирана единична цена за един астрономически час. Предложената цена е съобразена с актуалната икономическа обстановка и разчетена с оглед поддържането на системата, оборудването, необходимия персонал за обслужване на дейността. 
Поставените цели са свързани с удовлетворяване на нарасналите потребности за бърз достъп до отдалечени една от друга точки и забележителности на града, като същевременно се избягва натоварения дневен трафик и се осигурява възможност за навременно, екологосъобразно и сравнително безопасно придвижване. Цели се поддържане на тенденцията за намаляване броя автомобили в централната част на града и постигането на ефект на намаляване на вредните емисии от изгорели газове в атмосферата, съответно по-добро качество на живота. 
Чрез този вид леснодостъпен транспорт, се придава и цялостен нов облик на града,   като екологичен център предлагащ на жителите и гостите си практични, удобни и актуални с  времето си услуги, насочени към разтоварване на трафика и създаване на комфортна и привлекателна среда за живеене.
Настоящия проект за изменение и допълнение на съществуващата наредба има за цел да въведе услугата на цени достъпни за ползване и съобразени с нуждите от покриване на разходите. 
Проектът за изменение и допълнение на Наредбата за определянето и администрирането на местните такси и цени на услуги на територията на Община Бургас цели съдържанието на същата да бъде в съответствие с действащите нормативни актове. 
Търси се и съобразяване с изискванията и високите очаквания на гражданите, за създаване на нормални условия за живот, без да се пренебрегват нарасналите нужди от навременна комуникация и свързване, при оптимизиране и на разходите по материалната база, съпоставени с вида и обема на услугата. 
За прилагане на новата нормативна уредба са необходими следните финансови и  средства, калкулирани разходи за поддръжка на дейността по отдаване на велосипеди под наем за един месец:
	Разходи за гориво на обслужващи автомобили
	250

	Разходи за консумативи и материали
	300

	Разходи за амортизация и текущи ремонти
	150

	Разходи за заплати и осигуровки
	6000

	Разходи за администриране на дейността 
	560

	Всичко преки разходи за 1 месец:
	7260


Очаквани резултати от прилагането, включително финансовите, ако има такива – свързани са с възможността предоставяната услуга да бъде, както достъпна, така и с необходимото качество за улеснение и удобство на потребителите.
С оглед на направените проучвания за ползването на велосипеди, според отчетената активност в предходни години и наличните очаквания за завишен интерес към новата услуга считаме, че часовете за наемане на електровелосипеди ще са в порядъка на около 3 500  часа на месец. За да е възможно поддържането на дейността на звеното е необходимо цената за наемане на електровелосипед за един час да е 2.00 лева с ДДС.
 
Предлаганият проект на Наредбата за определяне и администриране на местните такси и цени на услуги на територията на Община Бургас, е с правно основание чл. 21, ал. 1, т. 7 и ал. 2 от Закона за местното самоуправление и местната администрация, чл. 9 вр. с чл. 6, ал. 1 и 2 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс. 
Проектът е съобразен с европейското законодателство - Регламент (ЕО) №1082/2006 г. на Европейския парламент, (Регламента), Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство. 
Предвид изложеното, на основание чл. 21, ал. 1, т. 7 и ал. 2 от Закона за местното самоуправление и местната администрация, чл. 9 вр. с чл. 6, ал. 1 и 2 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:

РЕШЕНИЕ:

Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас,  както следва:
§1. В Приложение 6 – Тарифа на цени на услуги и права по чл.6 ал.2 от ЗМДТ, предоставени от Община Бургас, чрез общински предприятия, в раздел IV ОП „Транспорт“ в т.6. се създава нова точа 6.5 със следния текст:
	6.5
	Ползване на електровелосипед
	вкл. ДДС
	2,00 лв./ час






Приложения: Извлечения от портала за обществени консултации и от сайта на Община Бургас.

С уважение,

ДИМИТЪР НИКОЛОВ
Кмет на Община Бургас

